Kroget mat eo Gouel ar Sant-Loup, gouel a vrud dañsoù ha sonerezh Breizh. Laouen eo an holl o welet youl an aozerien met pouezus e seblant deomp lavaret ne vez kavet tost roud ebet e-kerzh ar gouel-se eus elfenn pennañ haor sevenadur : hor yezh, ar brezhoneg. Emañ ar brezhoneg en arvar da vont da get ma ne vount ket ar gevredigezh, an ensavadurioù da reiñ lañs d'ar yezh, ar pezh a rofe ur statud ofisiel d'hor yezh broadel. En abeg d'an nebeut a youl lakaet war wel gant an ensavadurioù, a skoazell ar Sant-Loup evit lod anezho, hon eus divizet reiñ kartoñsoù ruz d'ar re a c'hallfe ober kalz muioc'h a strivoù evit hor yezh e-pad ar Sant-Loup hag a-hed ar bloavezh.